|  |  |  |
| --- | --- | --- |
| Titel: | **Lance Armstrong – fra start til slut** |  |
| Tema: | Elitesport |
| Fag: | Samfundsfag, dansk |
| Målgruppe: | 8.- 10 kl + ungdomsudd. |
|  |  |
|  | **Tv-udsendelse** (originaltitel: ”Stop at Nothing”)**:** DR2, 2014, 91 min  **Ideer til undervisningen**  Den pædagogiske vejledning hænger sammen med kapitelmærkningen, og indeholder elevopgaver og diskussionspunkter, med udgangspunkt i udsagn fra de medvirkende personer. Alle billeder er screenshots fra udsendelsen. Supplerende materialer **Doping med livet som indsats** DR3 2019 <http://mitcfu.dk/TV0000115249>  **Skidronningens nedtur**, DR3 2019 <http://mitcfu.dk/TV0000115253>  **Det olympiske dopingkomplot (1+2)** Tysk dokumentar. DR2 2018 <http://mitcfu.dk/TV0000110231>  **Den russiske dopingskandale – afgørelsens time**, TV2 2015 <http://mitcfu.dk/TV0000101649>  **Lance Armstrong – vinder eller svindler**? TV2 2012 <http://mitcfu.dk/TV0000022218>  Dokumentar fra tiden FØR indrømmelsen.  **1998, skammens Tour de France**. DR2 2010 <http://mitcfu.dk/TV0000014974>  **Kapitel 1**:  Dokumentarens anslag er en afhøring fra november 2005. Vurder Lance Armstrongs troværdighed og beskriv hans taktik under afhøringen. Sammenholdt med dokumentarens originaltitel: ”Stop at nothing”.  **Kapitel 2**:    Den første store pengepræmie, en million dollars i Philadelphia. Med hvilke midler vandt Lance denne sejr? Var det lovligt?  **Kapitel 3**:    Den første etapesejr i Tour de France – vurder Lance’s personlighed, som han fremstår efter denne sejr.  **Kapitel 4:**    **Frankie Andreau**:  ”Man vidste ikke hvad konkurrenterne gjorde, men kunne se tykke konkurrenter komme først over bjerget” – hvilken handling medførte det?    **Betsy**, Frankie’s forlovede og senere hustru, overhører Lance, under sin indlæggelse, fortælle til lægen, at han har dopet sig. Chokeret konfronterer hun Frankie, som benægter alt.  Hvad fortæller det om cykelholdets moral?  **Kapitel 5**:  Hvilken form for kontrakt tegnede Lance med holdet – og hvilken rolle spillede doktor Ferrari i kulissen?  **Kapitel 6**:    Betsy Andreau’s beretning – vurder om det er en troværdig historie?  **Kapitel 7**    Tour de France 1999, året efter Festina-skandalen.  Beskriv fænomenet ”MOTORMAN” – hvordan fungerede det?  **Kapitel 8**    **Greg Lemond**, vinder Tour de France første gang i 1986, verdensmester i 1983 og 1989.  Vurder hans udsagn – ”there’s no suffering” – om Lance Armstrong på Sestriere-etapen (som Bjarne Riis i øvrigt også vandt i 1996)  **Kapitel 9**    Vurder effekten af krydsklipningen mellem massørens beretning og Lance’s afvisning af anklagerne.  **Kapitel 10**    **Tyler Hamiltons** beskrivelse af blodtransfusionen, og hans deltagelse.  Hvordan kunne man (retrospektivt) se at Frankie Andreu ikke ville deltage i svindelen? Hvad holdt ham tilbage?  **Kapitel 11**    Sæt navne på de berømtheder der - indenfor et minut – hylder Armstrong.  **Kapitel 12**    David Walsh, britisk journalist ved Sunday Times fra 1996. Hvilken rolle spiller han i afsløringen?  **Kapitel 13**    Med hvilken taktik forsøger Lance Armstrong at ødelægge Greg Lemonds troværdighed?  **Kapitel 14**    Hvilke faktorer kan have indvirket på Lance Armstrongs beslutning om at stoppe? Vurder hans sejrstale set i lyset af de senere tilståelser!  **Kapitel 15**  Lance Armstrongs tidligere fysioterapeut/massøse. Med hvilken taktik gik Armstrong til modangreb på massøsen?  **Kapitel 16**    Af hvilke grunde indgik man forlig med Lance Armstrong?  **Kapitel 17**    Floyd Landis – afsløret i brug af testosteron, den første Tour-vinder der bliver taget! Hvordan kan han blive den tikkende bombe under Lance Armstrong?  **Kapitel 18.**    Endelig, med bl.a. hjælp fra Tyler Hamilton, Floyd Landis og Frankie Andreau (alle tidligere holdkammerater på US Postal) – rejses der en føderal retssag. Men den droppes igen – hvorfor mon?  **Kapitel 19.**    Pat McQuaid – præsident for den internationale cykelunion. Hvad bliver de umiddelbare konsekvenser af cykelunionens beslutning?  **Kapitel 20**.    Nedskriv de fem spørgsmål, der alle besvares med et ”Ja”. Og vurder hvorfor Armstrong ikke går linen helt ud? | |